Mnoho ľudí sa obáva zdĺhavého a náročného varenia. Samotná príprava pokrmov je však veľmi jednoduchá. Stačí vložiť do vrecka alebo fólie všetky potrebné suroviny a ingrediencie podľa receptu. Vrecko dokonale uzatvoriť, aby sa doň nedostal vzduch, potom nastaviť na variči vhodnú teplotu a vložiť jedlo vo vodného kúpeľa. O všetko ostatné sa automaticky postará sous-vide varič a to bez toho, aby ste ho museli kontrolovať. Príprava jedla vám preto zaberie len niekoľko minút. Je pravda, že samotné varenie potom trvá o čosi dlhšie a v niektorých prípadoch sa môže vyšplhať na niekoľko hodín alebo dokonca dní.\r